kardosdrur/scandi-wiki huggingface dataset:
Michael Collins (film)

Michael Collins er en historisk dramafilm fra 1996 om politikeren af samme navn og hvordan han levede som politiker i Irland, blandt andet under den irske uafhængighedskrig. Filmen er skrevet og instrueret af Neil Jordan og har Liam Neeson i titelrollen.

Medvirkende 
 Liam Neeson som Michael Collins
 Aidan Quinn som Harry Boland
 Stephen Rea som Ned Broy
 Alan Rickman som Éamon de Valera
 Julia Roberts som Kitty Kiernan
 Brendan Gleeson som Liam Tobin
 Ian Hart som Joe O'Reilly
 Charles Dance som Soames
 Owen O'Neill som Rory O'Connor
 Gerard McSorley som Cathal Brugha
 Jonathan Rhys Meyers som Collins' drabsmand

Eksterne henvisninger 
 

Amerikanske film fra 1996
Film fra Storbritannien
Film fra Irland
Film baseret på virkelige begivenheder
Film instrueret af Neil Jordan
Biografiske film
Guldløvevindere
Franske film fra 1996
Kasper Bjørke

Kasper Bjørke er en dansk dj, producer og remixer, der bl.a. har produceret musik sammen med Anders Trentemøller

Kasper Bjørke har tidligere haft succes i disco-house-duoen Filur sammen med Tomas Barfod (WhoMadeWho). Filur har tidligere hittet med numre som "It's Alright", "I Want You" og "You And I" feat. Pernille Rosendahl.

Bjørke udsendte sit første soloalbum, In Gumbo, i 2007, hvorfra singlerne "Back And Spine" og "Doesn’t Matter" kom i rotation på P3. Albummet trak på elementer fra bl.a. rave-rock, disco, psychedelica, house, techno og electro og blev gæstet af navne som Blake (tidligere medlem af Gus Gus), islandske FM Belfast, JaConfetti og amerikanske The Pierces.

Andet album Standing On Top Of Utopia er på gaden den 1. februar 2010. Første single "Young Again" er en moderne disco-popsang, hvor vokalen leveres af forsangeren i bandet I Got You On Tape, Jacob Bellens, som også har forfattet nummerets tekst. Desuden har Kasper Bjørke indhentet udenlandske kræfter til at bistå tilblivelsen af musikken og har således fået assistance af den italienske komponist Davide Rossi, som står for singlens strygerarrangement.

Derudover medvirker også Jón Atli Helgason (Hairdoctor), Anders Christophersen (Balstyrko, Melk) og Dannis Young (Liquid Liquid) på nummeret.

Den 1. april 2012 udkom Bjørkes tredje studiealbum Fool. Dermed udkom albummet på dagen som kaldes Fools day i England, dagen som herhjemme er kendt for Aprilsnar. Albummet er opdelt i to dele: A-siden Hungry side, og B-siden Foolish side. Musikbladet GAFFA krediterede Fool med fire stjerner.

Diskografi 
som Filur
 Exciting Comfort (2000)
 Deepley Superficial (2002)
 Peace (2003)
 Into the Wasteland (2006)
 In Retroprospect (2009)
 Faces (2011)
som Kasper Bjørke
 In Gumbo (2007)
 Standing On Top Of Utopia (2010)
 Fool (2012)
 Remix Crusades (2013)
 After Forever (2014)

Referencer

Eksterne henvisninger 
 
 
 

Tjek fødselsår
Fra DR P3 playlistnyt
Musikere fra Danmark
Djenné

Djenné er en historisk og kommercielt vigtig by i den sydlige del af Mali og har en befolkning på 22.391 indbyggere (2005). Byen er kendt for sine lerbygninger, specielt den Store Moske i Djenné, der blev genopbygget i 1907. 

Djenné har tidligere været centrum for handel og uddannelse, og byen var en vigtig del af de transsahariske handelsveje og er erobret flere gange. UNESCO udpegede byens historiske center som et verdensarvsområde i 1988.

Byer i Mali
Verdensarvsområder i Afrika
Nervøs tvangsspisning

Nervøs tvangsspisning (engelsk: Binge-Eating Disorder), også kaldet (nervøs) overspisning eller tvangsspisning er en spiseforstyrrelse, men omvendt af anoreksi, er de fleste med lidelsen overvægtige. 

Der er ikke videnskabelig enighed om sygdommen. 
Og de fysiske årsager er ukendte.  

Trøstespisning minder om nervøs tvangsspisning. Personer med lidelsen kan flere gange om ugen spise betydelige mængder af mad. De spiser når de er kede af det, når de keder sig, faktisk så tit de kan komme til det. Nervøs tvangsspisning er svært at opdage, da det kan ligne en helt normal overvægt, og man ved ikke præcist hvor mange der lider af denne form for spiseforstyrrelse.

Se også
Bulimi
Ortoreksi
Anonyme Overspisere

Litteratur 

 12 trin og 12 traditioner i Anonyme Overspisere (2010): Anonyme Overspisere

Links 
 sundhed.dk

Kropsforandring
Psykiske sygdomme
Atletik under sommer-OL 2008

Atletik under OL 2008 i Beijing fandt sted i perioden 15. til 24. august. Det var 27. gang, at atletik stod på det olympiske program, og der blev under legene konkurreret i 47 discipliner, 24 for mænd og 23 for kvinder.

Danskere 
Tre danske atletikudøvere havde klaret udtagelseskravene og deltog i legene.

Kuglestød
Den 15. august dystede 45 herrer i kuglestød. Joachim B. Olsen deltog første gang i OL i Sydney 2000, hvor han blev nr. 17 (19,41 m), og i Athen 2004 vandt han sølv. Joachim B. Olsens indledende kast i 2008 på 19,62 – 19,69 – 19,74 kvalificerede ham ikke til finalen, da mindstekravet var på 20,40 m.

Længdespring
Den 16. august dystede herrerne i den indledende konkurrence i længdespring. Morten Jensen var OL-debutant, og med et bedste forsøg på 7,63 m kvalificerede han sig ikke til finalen. Han levede dermed ikke op til sit OL-kvalifikationsresultat på 8,10 m.

Spydkast
Den 19. august blev der afholdt kvalifikationskonkurrence til damernes spydkast, og her deltog Christina Scherwin, der første gang havde været til OL i Athen 2004, hvor hun blev nummer 29 (56,86 m). Ved dette OL fik hun kun godkendt ét kast, der nåede ud på 53,95 m, hvorved hun ikke kvalificerede sig til finalen og samlet blev nummer 24.

Eksterne henvisninger 
 www.dif.dk/OL2008 Morten Jensen 
 www.dif.dk/OL2008 Joachim B. Olsen 
 www.dif.dk/OL2008 Christina Illum Scherwin 

Sportsgrene under sommer-OL 2008
2008
Ghanariget

Ghanariget der eksisterede fra ca. 500 e.Kr. til ca. 1000 e.Kr., var et centralt kongedømme som lå i et område i nutidens Mali og Mauretanien. Ghanariget (eller Wagadou, som det blev kaldt af indbyggerne, Soninkefolket) begyndte at tage form allerede i 300-tallet og havde sin storhedstid mellem 700 og 1000 e. Kr. Ved hjælp af godt udviklet krigsteknologi og god organisation annekterede Ghanariget små nabokongedømmer. Ghanariget lå strategisk placeeret på grænsen mellem ørkenen og Sahel, som tillod magthaverne at fungere som mellemmænd for Trans-Sahara-handelen med guld, elfenben, kobber, salt og slaver (salt var sandsynligvis verdens vigtigste handelsvare før opdagelsen af olie og gas). Kontrol af salthandel og saltudvinding ville derfor give store indtægter. Ghana øgede sin magt ved hjælp af effektiv told- og skat på handel og handelsruter. Dette hjalp også med at regulere markedet så der ikke blev overproduktion af varer. Dermed blev inflation forebygget. Samtidig var området velegnet for heste og kameler, hvilket gjorde at de ghanesiske konger kunne stable store hære på benene, som kunne holde lov og orden i landet. Ghanariget kollabsede omkring midten af 1000-tallet, da det blev invaderet af almoraviderne, der tvang befolkningen til at konvertere til islam. Siden blev Ghanariget en del af Maliriget.

Eksterne henvisninger 

 Pekka Masonen, Humphrey J. Fisher: "Not quite Venus from the waves: The Almoravid conquest of Ghana in the modern historiography of Western Africa" (History in Africa, vol. 23; 1996; s. 197–232)  (engelsk)
 "The Empires of the Western Sudan: Ghana Empire" (engelsk)
 Aksum Vanguard: "Soninke: Old Ghana & Ghana Empire 2000 bc to 1079AD"  (engelsk)
 "The Ghana Empire"  (engelsk)
 "Empire of Ancient Ghana" (engelsk)
 "Ghana Empire" (engelsk)
 "History of Ghana"  (engelsk)
 "Empire of Ancient Ghana" (Ghana Nation)  (engelsk)

Malis historie
Mauretaniens historie
Forhenværende afrikanske monarkier
Brunkul

Brunkul, også kendt som lignit, er en sedimentær bjergart bestående af kul, brint, ilt og kvælstof.

Brunkul opstår gennem fossilisering af organisk materiale, primært plantedele. En del af den brunkul, der findes i dag, dannedes under neogen. Udvindingen af brunkul sker bl.a. fra tidligere indsøer. Vandindholdet i brunkul er op til 50%. Brunkul anvendes hovedsageligt som brændsel til produktion af elektricitet og fremstilling af paraffin. Set fra et miljømæssigt synspunkt er brunkul den mest problematiske kultype, idet den udleder et højt niveau af kuldioxid pr energienhed ved forbrænding, ligesom der frigives svovldioxid og nitrogenoxider og tungmetaller som kviksølv og cadmium.

En stor del af verdens brunkulproduktion sker i Tyskland, men også USA, Rusland og Australien har store forekomster af det.

Brunkul i Danmark 

I Danmark forekommer brunkul flere steder i Midt- og Vestjylland, især omkring Silkeborg og i egnene syd for Herning samt mellem  Herning  og Ringkøbing. De tilhører alle miocænetagen. Ved Hasle på Bornholm blev fra 1843 udvundet brunkul til at forsyne Hasle Klinker- og Chamottestensfabrik. De opgravede brunkul stammer næsten udelukkende fra brunkulstrekanten Videbæk-Herning-Brande.(5) 

Indtil 1. verdenskrig havde de danske brunkul ikke nogen økonomisk betydning, fordi deres beskaffenhed syntes mindre god, men vel navnlig fordi de gennemgående findes under uheldige forhold, idet de i reglen overlejres af ret mægtige grus- og sandlag og derfor er vanskelig tilgængelige. 

Under 2. verdenskrig blev brunkul betragtet som en vigtig dansk brændselsressource i en situation med forsyningsvanskeligheder, især om vinteren, hvor man ikke kunne grave tørv. 
På Bornholm gravedes 38.000 tons i årene 1942-1948. Efter Danmark igen fik adgang til importeret kul, blev der ikke længere udvundet brunkul i Danmark.

Produktionstal

Verden

Danmark 

Produktion af brunkul i Danmark målt i 1000 tons:

Se også

 Søby Brunkulsleje
 Drivhuseffekten
 Fossile brændstoffer
 Kul

Kilder

Eksterne henvisninger 
 De jyske Brunkulslejer
 Salmonsens Konversationsleksikon, 2. udgave, bind IV (1916), s. 120-121; opslag: Brunkul
 Keld Milthers: "Systematisk Eftersøgning af Brunkul" (Geografisk Tidsskrift, Bind 44 (1941); s. 100-117)

Kul
Danmarks bjergarter
5. Jan Svendsen: Det brune guld.
Baseball under sommer-OL 2008

Baseball under sommer-OL 2008 i Beijing blev afholdt over en elleve dage lang periode startende 13. august og sluttende med finalerne 23. august. Alle kampe under legene blev spillet på Wukesong Baseball Field, en midlertidig bane opført ved Beijing Wukeson Culture & Sports Center. Olympisk baseball spilles kun af mænd, mens kvinder kæmper i den lignende sport, softball.

Den Internationale Olympiske Komité har besluttet at fjerne baseball fra programmet fra sommer-OL 2012, så det var foreløbigt sidste gang, baseball blev spillet under OL.

Sydkorea vandt finalen med 3-2 over Cuba, mens USA vandt bronze.

Sportsgrene under sommer-OL 2008
Baseball under sommer-OL
Jonathan Pryce

Jonathan Pryce, CBE (født John Price; 1. juni 1947) er en walisisk prisvindende teater- og filmskuespiller. 

Han har spillet med i bl.a. den prisvindende teaterforestilling Hamlet på Royal Court Theatre, og fik sit spillefilmsgennembrud i kultfilmen Brazil fra 1985. Han har også medvirket i flere box office succeser, såsom Evita, Tomorrow Never Dies, Pirates of the Caribbean og The New World såvel som selvstændige film, såsom Glengarry Glen Ross og Carrington.

For sit teaterskuespil har han vundet to Tony Awards – den første for hans Broadway debut Comedians og den anden for hans rolle i musicalen Miss Saigon fra 1991. I 2009 blev han udnævnt til Commander of the Order of the British Empire (CBE)

Teater 
1975 – Comedians som Gethin Price (første optræden i Amerika)
1980 – Hamlet som Hamlet
1989 – Miss Saigon som "The Engineer" 
1992 – Nine (London koncert optræden) som Guido Contini
1994 – Oliver! (genopsættelse) som Fagin
2001 – My Fair Lady (genopsættelse) som Professor Higgins
2006 – Dirty Rotten Scoundrels som Lawrence Jameson
2007 – Glengarry Glen Ross (London produktion) som Shelly Levene

Udvalgt filmografi

Film

Tv-serier

Hædersbevisninger 
 1981 – 'Evening Standard British Film Awards': "Most Promising Newcomer – Actor"
 2000 – 'BAFTA Award, Wales':  "Special Award"

Referencer

Eksterne henvisninger 

 
 

Skuespillere fra Wales
Teaterskuespillere
Filmskuespillere
Tv-skuespillere
Personer tildelt Commander of the Order of the British Empire
James Bond-skurke
Rainbow Six Vegas 2

Tom Clancy's Rainbow Six: Vegas 2 er det niende spil i Rainbow six serien. Det er et  taktisk first-person shooter skydespil udviklet af Ubisoft Montreal.

Referencer 

Computerspil fra 2008
First-person shooter
Ubisoft-spil
PlayStation 3-spil
Windows-spil
Xbox 360-spil
Håndbold under sommer-OL 2008

Håndbold under sommer-OL 2008 i Beijing blev afholdt fra d. 9. august til d. 24. august 2008 på National Indoor Stadium.

Begivenheder 
Der blev overrakt to sæt medaljer i håndbold, ét for hvert køn.

Mænd 
De fire bedste hold fra hver gruppe avancerede til kvartfinalen, det 5. og 6. hold i hver gruppe blev klassificeret 9. – 12. pladsen ud fra resultaterne af deres gruppekampe. Taberne af kvartfinalekampene spillede om 5.- til 8.-pladsen på samme måde som vinderne.

Lodtrækning 
Fandt sted 16. juni 2008

 Mændenes turnering – Seeding

Grupperne:

Gruppe A

Gruppe B 

 Videre til kvartfinalerne
 Færdige ved OL

Slutspil

Slutstilling og medaljer

Kvinder 
De fire bedste hold fra hver gruppe avancerede til kvartfinalen, det 5. og 6. hold i hver gruppe blev klassificeret 9. – 12. pladsen ud fra resultaterne af deres gruppekampe. Taberne af kvartfinalekampene spillede om 5. -til 8.-pladsen på samme måde som vinderne.

Lodtrækning 
Fandt sted den. 16. juni 2008

Grupperne:

Gruppe A

Gruppe B 

 Videre til kvartfinalerne
 Færdige ved OL

Slutspil

Slutstilling og medaljer

Kilder 
 Beijing 2008 Olympic Games 
 International Handball Federation
 European Handball Federation
 Team Handball News 2008 Men's Olympic Qualification Summary 
 Team Handball News 2008 Women's Olympic Qualification Summary 

Sportsgrene under sommer-OL 2008
2008
Mürz

Mürz er en flod i Østrig. Den har sit udspring nord for Schneealpe i Niederösterreich, løber ind i Steiermark og så ud i Mura ved Bruck an der Mur efter 98 km. Kilden til floden slutter ved Mürzzuschlag. 

Floder i Østrig
Jean-Pierre Raffarin

Jean-Pierre Raffarin (født 3. august 1948 i Poitiers, Frankrig) er en fransk konservativ politiker (UMP), der var Frankrigs premierminister 6. maj 2002 – 31. maj 2005. 

Raffarin er uddannet i jura fra Université Panthéon-Assas Paris II og har også en handelsuddannelse fra École Supérieure de Commerce de Paris. Efter endt uddannelse fik han job indenfor marketing. 

I 1970 blev han aktiv i daværende præsident Valéry Giscard d'Estaings Parti républicain. Han blev valgt til styret i Poitou-Charentes-regionen, hvor han blev borgmester i 1988. Raffarain var efterfølgende medlem af Europa-Parlamentet 1989-1995, handels- og industriminister i Alain Juppés regering maj 1995 – juni 1997 og senator for Vienne siden 1995. Han var en af præsident Jacques Chiracs trofaste støtter fra 1995 – selv om mange i UDF støttede Édouard Balladur. Under sin tid som premierminister gennemførte han flere omstridte og upopulære reformer, bl.a. af landets pensions- og sygesikringsordninger. Han trådte tilbage efter de franske vælgeres afvisning af forfatningstraktaten, men afviste at det skulle være grunden. Meningsmålinger foretaget efter hans tilbagetrækning viste, at han var et landets mindst populære premierministre siden Den Femte Republik blev etableret i 1958.

Jean-Pierre Raffarin blev på premierministerposten efterfulgt af Dominique de Villepin. I dag er han næstformand i partiet UMP.

Frankrigs premierministre
Gaullister
Jesper Binzer

Jesper Binzer (født 4. september 1965 i København) er en dansk rockmusiker, der siden 1982 har været forsanger og guitarist i D-A-D, som han dannede sammen med bassist Stig Pedersen og trommeslager Peter Lundholm Jensen. Senere blev Jespers lillebror, Jacob Binzer også medlem af bandet.

På pladen Simpatico (1997) er mange af sangene skrevet af Jesper Binzer og omkring sit liv på det tidspunkt. Han gennemgik en speciel periode på det tidspunkt, hvor sangskrivningen virkede som en slags terapi for ham. Jesper har en enorm passion for D-A-D - og har blandt andet udtalt at han ikke kunne forestille sig et liv uden D-A-D. Jesper Binzer har desuden spillet trommer i The Whiteouts.

I 2001 blev han kåret til Årets danske sanger ved Danish Music Awards.

I 2012 udgav Jesper Binzer i samarbejde med Jakob Fälling selvbiografien I Won't Cut My Hair på Gyldendal, der refererer til en D-A-D-sang af samme navn.

Den 3. november 2017 udgav Binzer sit første soloalbum Dying Is Easy på Warner Music, hvilket vr første gang han udgav solomateriale, siden "Good Evening Mr. Whack" fra soundtracket til filmen Bleeder (1999). Albummet fik tre ud af seks stjerner i musikmagasinet GAFFA.

Jesper Binzer bor sammen med sin datter fra sit tidligere ægteskab. Han bor også sammen med sin kone, hendes datter og deres fælles søn på Holmen i København.

Diskografi 
Solo
Dying Is Easy (Warner, 2017)

Med D-A-D

 Call of the Wild (Mega, 1986)
 D.A.D. Draws a Circle (Mega, 1987)
 No Fuel Left for the Pilgrims (Medley, 1989)
 Riskin' It All (Medley, 1991)
 Helpyourselfish (Medley, 1995)
 Simpatico (Medley, 1997)
 Everything Glows (Medley, 2000)
 Soft Dogs (Medley, 2002)
 Scare Yourself (EMI, 2005)
 Monster Philosophy (EMI, 2008)
 DIC.NII.LAN.DAFT.ERD.ARK (Mermaid, 2011)
 A Prayer for the Loud (Mermaid, 2019)

Referencer

Eksterne henvisninger 
 
 

Sangere fra Danmark
Musikere fra Danmark
Personer fra København
Personer i Kraks Blå Bog
D-A-D
Aistulf

Aistulf (? – 756) var en langobardisk konge af Italien, der regerede fra 749 til 756. Han var desuden hertug af Friuli fra 744 og hertug af Spoleto fra 751. Han var søn af Pemmo, hertug af Friuli og yngre bror til kong Ratchis.

Efter at hans bror Ratchis var blevet langobardernes konge i 744, blev han hertug af Friuli. Og da Ratchis senere afstod kronen og gik i kloster, blev han selv konge. Aistulf fortsatte langobardernes ekspansive udenrigspolitik på bekostning af byzantinernes italienske besiddelser og Pavestaten. I 751 indtog han Ravenna, byzantinernes sidste vigtige bastion i Italien. Han truede Rom og krævede, at Pavestaten betalte kopskat.

Paverne, klemt og truet af langobarderne – og uden håb om undsætning fra byzantinerne, som Rom nominelt tilhørte, klagede i stedet deres nød til de karolingske rigshofmestre af Austrasien – de egentlige herskere over det frankiske kongedømme. Først opfordrede pave Gregor 3. Karl Martell til at intervenere, men han var for travlt optaget andetsteds og afslog. I 753 besøgte pave Stefan 2. Karl Martells søn Pipin den Lille, som med sin forgænger, pave Zacharias' velsignelse var blevet kronet til frankernes konge i 751. Som tak for den pavelige støtte og opbakning til sin kroning krydsede Pipin Alperne, besejrede Aistulf og tilbagegav pavestaten de områder omkring Rom, ducatus Romanus,  som Aistulf havde indtaget, foruden de tidligere byzantinske områder omkring Ravenna og ned langs kysten (Emilia-Romagna og Pentapolis) som Aistulf havde erobret fra Konstantinopel.

Aistulf døde under en jagt i 756. Han blev efterfulgt af Desiderius som langobardernes konge og af Alboin som hertug af Spoleto. Han havde da allerede givet Friuli til sin svoger Anselm, abbed af Nonantula, hvis søster Gisaltruda han havde giftet sig med, da han blev kronet i 749.

Eksterne henvisninger 

 

Langobardiske konger
Friuli
Omkomne ved rideulykker
Jacob Binzer

Jacob 'Cobber' Binzer (født 28. oktober 1966 på Frederiksberg) er en dansk rockmusiker, der siden 1984 har været lead guitarist og backing vokal i D-A-D.
Jacob Binzer var en overgang sidst i 80'erne med i Elisabeth Gjerluff Nielsens band. Sammen med Elisabeth skrev han musik til sangen "Holder øje med dig" til Søs Fenger (1989). Man ser i den forbindelse et klip med ham i filmen Ballerup Boulevard. Han medvirkede som guitarist og producerede Michael Falchs album Falder Du Nu fra 2006 og Sang til undren fra 2007.

Jacob Binzer betegnes som en af Danmarks absolutte top-guitarister.

Privat har han været gift med tv-producenten Camilla Hammerich. Parret har tre døtre.

Referencer

Eksterne henvisninger 
 

Guitarister fra Danmark
D-A-D
Personer fra Frederiksberg
Boksning under sommer-OL 2008

Boksning under sommer-OL 2008 fandt sted i Workers' Indoor Arena i Beijing, Kina. Der blev under legene konkurreret i 11 forskellige klasser, alle for mænd. IOC overvejer om boksning for kvinder skal blive sin egen sportsgren til Sommer-OL 2012.

Ingen danskere deltog i boksekonkurrencerne.

Medaljetabel

Medaljevindere

Lande der deltog 

2008
 
Boksning i 2008
Basketball under sommer-OL 2008

Basketball under sommer-OL 2008 blev spillet i perioden 9. til 24. august. Der var under legene en turnering med 12 hold for mænd og en med 12 hold for kvinder. Basketball har været fast på OL-programmet siden 1936.

USA vandt turneringen for både mænd og kvinder. Hos mændene vandt Spanien sølv og Argentina bronze, mens det hos kvinderne var Australien, der vandt sølv, og Rusland bronze.

Medaljer

Mænd

Indledende runde 
De fire bedste hold fra hver gruppe kvalificerede sig til kvartfinalerne.

Gruppe A

Gruppe B

Mændenes kvartfinaler

Mændenes semifinaler

Bronzekamp

Finale

Medaljer

Kvinder

Indledende runde 
De fire bedste hold fra hver gruppe kvalificerede sig til kvartfinalerne.

Gruppe A

Gruppe B

Kvindernes kvartfinaler

Kvindernes semifinaler

Kvindernes bronzekamp

Kvindernes finale

Medaljer

Medaljevindere 

Sportsgrene under sommer-OL 2008
2008
Michel Debré

Michel Debré (født 15. januar 1912, død 2. august 1996) var en fransk politiker. Han var justitsminister fra 1958–1959, premierminister fra 1959–1962, økonomiminister fra 1966–1968 og forsvarsminister fra 1968–1973.

Han havde ansvaret for udarbejdelsen af Frankrigs nye konstitution i 1958, og var den første premierminister under Den Femte Republik.

I 1940 -1947 var Michel Debré medlem af Parti Radical. Derefter blev han gaullist.

Referencer 

Frankrigs premierministre
Udenrigsministre fra Frankrig
Justitsministre fra Frankrig
Økonomiministre fra Frankrig
Præsidentkandidater fra Frankrig
Radikale fra Frankrig
Gaullister
Rød dværg

En rød dværg er en stjerne hvis masse er 0,08-0,25 (eller 0,08-0,6) gange og hvis diameter er under halvdelen af solens. De røde dværge ligger nederst i hovedserien i Hertzsprung-Russell-diagrammet med en overfladetemperatur på under 4.000 Khvilket gør dem til den svagest lysende stjernetype, med en spektralklasse K eller M og en luminositet på mellem 0,0001 og 0,1 gange solens. De er de hyppigst fremkommede stjernerto tredjedele af Mælkevejens stjerner er røde dværgeog de mindste af dem har levetider på billioner af år.

Jordens nærmeste stjerne, næst efter solen, Proxima Centauri, er en rød dværg.

Referencer

Uddybende noter

Kilder 

Stjernetyper
Strausberg

Strausberg er en by i Landkreis Märkisch-Oderland i den tyske delstat Brandenburg.

Geografi 
Byen ligger i dag helt øst i Tyskland, og 30 km øst for Berlin, 30 km vest for grænsen til Polen, 20 km vest for Seelow.

Historie 
Fra 1952 til 1993 var Seelow administrationsby i Kreis Strausberg.

Sovjetisk okkupation og DDR-epoken 1945-1990 
Den 31. oktober 1948 indviedes den forlængede jernbanestrækning for Berlins S-Bahne, hvorved Strausbergs jernbanestation blev knyttet til S-banen (linje S5). I 1955-56 blev strækningen yderligere forlænget til stationen Strausberg Nord.

År 1952 blev byen hovedsæde i det nydannede Kreis Strausberg i Bezirk Frankfurt (Oder) i DDR. Fra 1954 var Kasernierten Volkspolizei, foregængeren til DDR's forsvarsministerium placeret ved Struzberg-kasernerne i det nordlige Strausberg, og blev i 1956 til Ministerium für Nationale Verteidigung, MfNV, generalstab og ledelse for DDR's hær, Nationale Volksarmee. Fra 1957 lå endvidere DDR's flyvevåbens hovedkvarter ved Barnim-kasernerne syd for byen.

Venskabsbyer 
  Dębno (Polen)
  Frankenthal (Tyskland)
  Terezín (Tjekkiet)

Billede

Se også 
 Berlins S-Bahn

Eksterne henvisninger og kilder 

 Strausberg
 Stadt Strausberg
 Strausberg Live
 FC Strausberg
 Strausberger Eisenbahn
 Stadtwiki Strausberg 
 Strausberg Kort jernbane i Strausberg 

Byer i Brandenburg